**Äidinkieli ja kirjallisuus (suomi äidinkielenä) 2. lk**

1.8.2024 Arvioinnin kohde, minimitaso sekä hyvä osaaminen 2. vuosiluokan päättyessä johdettu vuosiluokkakokonaisuuden 1-2 tavoitteista.

|  |  |  |  |  |
| --- | --- | --- | --- | --- |
| TAVOITE | ARVIOINNIN KOHDE | MINIMITASO | HYVÄ OSAAMINEN | ESIMERKKISISÄLTÖJÄ |
| VUOROVAIKUTUSTILANTEISSA TOIMIMINEN | | | | |
| T2 opastaa oppilasta kehittämään kieltään ja mielikuvitustaan sekä vuorovaikutus- ja yhteistyötaitojaan tarjoamalla mahdollisuuksia osallistua erilaisiin ryhmäviestintätilanteisiin ja tutustua niiden käytänteisiin | Toiminta vuorovaikutustilanteissa | Oppilas osallistuu tuetusti joihinkin vuorovaikutustilanteisiin ja harjoittelee toimimaan niissä sovitulla tavalla. | Oppilas toimii annetun ohjeen mukaisesti vuorovaikutustilanteessa. | Ryhmäviestintätaidot erilaisissa kasvokkain tapahtuvissa vuorovaikutustilanteissa (päivänpolttavat aiheet, mediatapahtumat, pelit, televisio-ohjelmat) |
| T3 tukea oppilasta vahvistamaan ilmaisurohkeuttaan ja ohjata häntä ilmaisemaan itseään kokonaisvaltaisesti, myös draaman avulla | Ilmaisukeinojen käyttö | Oppilas osallistuu tuetusti joihinkin ilmaisu-, esiintymis- ja draamaharjoituksiin. | Oppilas osallistuu ilmaisu-, esiintymis- ja draamaharjoituksiin eläytyen annettuun tehtävään. | Lastenkirjallisuuden maailmaan eläytyminen draaman, äänikirjojen, lorujen, laulujen, leikkien ja muun luovan toiminnan avulla; kokemuksista keskusteleminen |
| TEKSTIEN TULKITSEMINEN | | | | |
| T5 ohjata ja innostaa oppilasta lukutaidon oppimisessa ja tekstien ymmärtämisen taitojen harjoittelussa sekä auttaa häntä tarkkailemaan omaa lukemistaan | Tekstinymmärtämisen perusstrategioiden hallinta | Oppilas lukee ja ymmärtää lyhyitä tekstejä. | Oppilas lukee ikätasoisia tekstejä ja ymmärtää lukemaansa. | Lukutaidon kehittäminen ja vakiinnuttaminen, käsitteiden äänne, kirjain, tavu ja sana hallinta  Tekstinymmärtäminen taitojen harjoittelu ja keskeisiin tekstinymmärtämisenstrategioihin tutustuminen (silmäily, pääasiat, otsikot, kuvat, kuvatekstit ja graafiset esitykset)  Tekstin visuaaliset korostukset (lihavointi, kursivointi, alleviivaus, numerointi) |
| T7 ohjata oppilasta hakemaan tietoa eri tavoin | Tiedonhankintataidot ja lähdekriittisyys | Oppilas löytää tuetusti tietoja annetuista lähteistä. | Oppilas löytää tietoja annetuista lähteistä. | Tiedon etsinnän harjoittelu tekemällä havaintoja ympäristöstä ja tulkitsemalla kuvia ja kirjoitettuja tekstejä  Tiedon kertomisen harjoittelu  Tutustuminen kirjastoon ja internettiin tiedon lähteinä |
| T8 kannustaa oppilasta kiinnostumaan lastenkirjallisuudesta, mediateksteistä ja muista teksteistä luomalla myönteisiä lukukokemuksia ja elämyksiä sekä tarjoamalla mahdollisuuksia tiedonhalun tyydyttämiseen sekä lukukokemusten jakamiseen | Lapsille ja nuorille tarkoitetun kirjallisuuden ja tekstien tuntemus ja lukukokemusten jakaminen | Oppilas lukee helppoja tekstejä, kuuntelee erilaisia tekstejä sekä kertoo tuetusti luku- ja kuuntelukokemuksistaan. | Oppilas lukee ja kuuntelee erilaisia ikätasoisia tekstejä sekä kertoo lukemastaan ja kuulemastaan käyttäen kirjallisuuden peruskäsitteitä (päähenkilö, tapahtumapaikka ja -aika sekä juoni). | Kirjallisuuden peruskäsitteitä (päähenkilö, tapahtumapaikka ja -aika sekä juoni)  Lukukokemuksien jakaminen eri tavoin, esim. sisällöistä keskusteleminen, kertominen eri sanoin ja eläytyminen draamapedagogisin keinoin  Ympäristön monimuotoisten tekstien havainnointi ja tulkinta |
| TEKSTIEN TUOTTAMINEN | | | | |
| T10 ohjata oppilasta tuottamaan yksinkertaisia kertovia, kuvaavia ja muita tekstejä, myös monimediaisissa ympäristöissä | Oman ajattelun kielentäminen ja eri tekstilajien käyttö | Oppilas kirjoittaa tuetusti yksinkertaisia kertovia, kuvaavia ja muita tekstejä. | Oppilas kirjoittaa yksinkertaisia kertovia, kuvaavia ja muita tekstejä. | Tekstien tuottaminen yksilöllisin tavoittein, mielikuvituksen käyttäminen, tarinoiden ja mielipiteiden kertominen sekä omien kokemusten, havaintojen ja ajatusten kuvaaminen puhumalla, kirjoittamalla ja kuvien avulla yksin ja yhdessä  Puhutun kielen muuntaminen kirjoitetuksi kieleksi  Tekstin suunnittelu  Kertomiselle ja kuvaamiselle tyypillisiä piirteitä, esim. ajan ja paikan ilmaisutavat ja kertomuksen perusrakenne, niiden käyttämisen harjoittelu omissa ja yhteisissä teksteissä |
| T11 opastaa oppilasta harjaannuttamaan käsinkirjoittamisen taitoa ja näppäintaitoja sekä ohjata oppilasta vähitellen tekstien suunnitteluun ja rakentamiseen sekä tuntemaan oikeinkirjoituksen perusasioita ja kirjoitettua kieltä koskevia sopimuksia | Kirjoitustaito ja kirjoitetun kielen hallinta | Oppilas kirjoittaa sanoja ja virkkeitä luettavalla käsialalla. | Oppilas kirjoittaa sanoja ja virkkeitä pääsääntöisesti oikein luettavalla käsialalla. | Isoilla ja pienillä tekstauskirjaimilla kirjoittaminen ja näppäintaidot  Oikeinkirjoituksen perusasioiden ja joidenkin kirjoitettua kieltä koskevien sopimusten harjoittelu (sanaväli, tavutus, virke ja sen lopetusmerkit, iso alkukirjain virkkeen alussa ja tutuissa erisnimissä)  Oikeinkirjoitustaidon harjoittelu yksilöllisin tavoittein monipuolisten harjoitteiden ja lukemisen avulla |
| KIELEN, KIRJALLISUUDEN JA KULTTUURIN YMMÄRTÄMINEN | | | | |
| T12 kannustaa oppilasta kehittämään kielitietoisuuttaan ja kielen peruskäsitteiden tuntemusta sekä ohjata tekemään havaintoja puhutusta ja kirjoitetusta kielestä sekä auttaa huomaamaan, että omalla kielenkäytöllä on vaikutusta toisten käyttäytymiseen | Kielen tarkastelun kehittyminen ja kielikäsitteiden hallinta | Oppilas tekee tuetusti havaintoja puhutusta ja kirjoitetusta kielestä.  Oppilas huomaa ja ymmärtää, että hänen käyttämänsä kieli vaikuttaa muihin. | Oppilas tekee havaintoja puhutusta ja kirjoitetusta kielestä.  Oppilas käyttää toiset huomioivaa kieltä. | Kielellisen tietoisuuden vahvistaminen tekemällä havaintoja puhutusta kielestä ja tutustumalla kirjoitettuun kieleen kuunnellen ja lukien  Eri puhetapojen havainnointi (erilaiset puhetilanteet, koulussa ja vapaa-ajalla esillä olevat kielet mm. koulun eri äidinkielet) sekä kielenkäytön vaikutuksen havainnointi erityisesti ristiriitatilanteiden käsittelyssä  Sanojen, sanontojen ja ilmaisutapojen pohtiminen, kielellä leikittely lorujen, runojen, sanoitusten ja sanaleikkien avulla |
| T13 innostaa oppilasta kuuntelemaan ja lukemaan lapsille suunnattua kirjallisuutta ja valitsemaan itseään kiinnostavaa luettavaa, kehittämään lukuharrastustaan sekä ohjata oppilasta kirjaston käyttöön | Lapsille ja nuorille tarkoitetun kirjallisuuden ja tekstien tuntemus ja lukukokemusten jakaminen | Oppilas lukee lukutaitoonsa sopivan kirjan loppuun ja pystyy kertomaan jotakin siitä. | Oppilas lukee sovitusti ikätasoisia kirjoja sekä keskustelee ja jakaa kokemuksiaan lukemistaan kirjoista. | Itseä kiinnostavan luettavan etsiminen ja lukuharrastukseen innostaminen  Monimuotoisiin teksteihin tutustuminen kuunnellen ja lukien  Kirjastoon ja sen palveluihin tutustuminen |
| T14 ohjata oppilasta arvostamaan omaa kieltään ja kulttuuriaan sekä kulttuurista moninaisuutta, tutustuttaa joihinkin lastenkulttuurin muotoihin ja innostaa niiden käyttäjäksi sekä kannustaa tuottamaan omaa kulttuuria yhdessä muiden kanssa | Kielitietoisuuden ja kulttuurin tuntemuksen kehittyminen  kts. kulttuuriops Kompassi | Oppilas osallistuu kulttuurivierailuihin tai esitysten tekemiseen. | Oppilas tietää oman kulttuurin juhlaperinteitä ja ymmärtää, että muissa kulttuureissa voi olla erilaisia tapoja.  Oppilas osallistuu kulttuurivierailuihin tai esitysten tekemiseen. | Lastenkulttuuriin tutustuminen ja esitysten tai muiden kulttuurituotteiden tekemiseen osallistuminen  Lähiympäristön omien sekä vieraiden kulttuurien tapoihin ja juhlaperinteisiin sekä joihin kansanperinteen muotoihin perehtyminen |